ड्रग इंस्पेक्टर ने पुलिस से कहा
ज्वाइंट कमिश्नर फूड सेफ्टी से करो पूछताछ
राजधानी के ईदगाह हिल्स स्थित खाद्य एवं औषधि प्रशासन दफ्तर में करीब डेढ़ महीने पहले हुई आगजनी में ज्वाइंट कमिश्नर फूड सेफ्टी प्रमोद शुक्ला की भूमिका पर सवाल उठ रहे हैं। ड्रग इंस्पेक्टर राजीव अग्रवाल ने शाहजहांनाबाद पुलिस को दिए बयान में कहा है कि, आगजनी के कारण व जिम्मेदारों के नाम जानने के लिए शुक्ला से पूछताछ की जाए। ड्रग इंस्पेक्टर अग्रवाल के बयान पर शुक्ला ने चुप्पी साध ली है। शाहजहांनाबाद पुलिस ने बताया कि खाद्य एवं औषधि प्रशासन दफ्तर में हुई आगजनी की जांच के लिए जले हुए दस्तावेजों के सैंपल फॉरेंसिक जांच के लिए सागर भेजे हैं। जांच रिपोर्ट अब तक नहीं आई है। इस मामले में ड्रग इंस्पेक्टर राजीव अग्रवाल के बयान हुए हैं। पुलिस, अग्रवाल के बयानों की जांच कर रही है। शुक्ला के खिलाफ सबूत मिलने पर उनसे पूछताछ की जाएगी। अग्रवाल ने बताया कि घटना की शुरुआती जांच शुक्ला ने की थी। इसलिए पुलिस को पूछताछ करने का कहा है।
खाद्य अधिकारी, जिनकी फाइलें जली
शिवराज पावक (होशंगाबाद) लोकायुक्त में चार मामलों में से तीन की फाइल जल गई हैं।
श्रीमती देवकी सोनवानी, अमरीश दुबे (जबलपुर), राजेश राय, नीलेश शर्मा सागर, वर्षा व्यास (उज्जैन)।
इनकी विभागीय जांच की फाइल जल गई। सभी ने खाद्य पदार्थों के सैंपल तय प्रक्रिया के तहत नहीं लिए। जांच में मिलावटी निकले नमूनों के चालान कोर्ट में पेश नहीं किए।
डिप्टी ड्रग कंट्रोलर शोभित कोष्ठा की जाति संबंधी मामले की जांच से जुड़ी उनकी नियुक्ति के दस्तावेजों की फाइल भी जल गई।
इनका रिकाॅर्ड जला
दफ्तर में हुई आगजनी की जांच पुलिस कर रही है। जांच रिपोर्ट अब तक नहीं आई है। - प्रमोद शुक्ला, ज्वाइंट कमिश्नर, खाद्य एवं औषधि प्रशासन
hin_Deva mag_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva